**Juhatuse 08. oktoobri 2019 koosoleku PROTOKOLL**

Kell 14 -17 Tehnopoli nõupidamiste ruumis Jupiter

**Koosolekut juhatas:**Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Janek Sulev, Krister Peetmaa, Mart Aguraiuja, Argo Stallmeister ja Märt Viileberg

Kutsutud: -

Puudusid: Jevgeni Lištšina

**Koosoleku päevakord:**

1.    Päevakorra kinnitamine

2.    Eelmise koosoleku protokolli kinnitamine

3.    EETELI eelarve 2019 täitmise prognoos  ja 2020. aasta eelarve kava

4.    Liikmeskonna suurendamine

5.    EETELi sügispäeva korraldamine ja konverentside teemade valik

6. Arendusnõuniku leidmine ja palkamine

**Koosoleku käik:**

* + - 1. **Koosoleku päevakorra kinnitamine**

Päevakord kinnitati.

**2. Eelmise juhatuse koosoleku protokolli kinnitamine**

Protokoll kinnitati. Ühtlasi andis tegevjuht ülevaate 18.09.2019 toimunud kohtumisest Eesti Kindlustusseltside Liiduga.

**3. EETELI eelarve 2019 täitmise prognoos  ja 2020. aasta eelarve kava**

Tegevjuht tutvustas 9 kuu eelarve täitmise seisu ja kinnitas, et eelarve täitmine on kooskõlas kinnitatud eelarvega. Samuti tutvustas ta esialgset 2020. aasta eelarve kava.

|  |  |  |  |  |  |
| --- | --- | --- | --- | --- | --- |
| Jrk.nr. | **EETELI EELARVEREAD** |  | **2019** | **2019** | **2020** |
|  | **Koond** |  | **Täitmine**  **30.09.2019** | **Kinnitatud**  **eelarve** | **Eelarve kava** |
| 1. | **Tulud kokku** |  | **111 943** | **116500** | **114000** |
| 2. | **Kulud kokku** |  | **-93 950** | **-111 160** | **-109 052** |
| 2.1. | **Ruumide, kontori, raamatupidamiskulud** |  | **-13 445** | **-16 868** | **-17 100** |
| 2.2. | **Tööjõukulu (aasta lõpuni)** |  | **-74 291** | **-73 602** | **-73 602** |
| 2.3. | **Muud kulud (liikmed)** |  | **-4 950** | **-9 660** | **-7 300** |
| 2.4. | **Lobby kulud** |  | **-426** | **-2 800** | **-1 400** |
| 2.5. | **Kutseandmise kulud** |  | **-837** | **-5080** | **-2000** |
| 3. | **Tegevuskasum** |  | **17 993** | **5 340** | **4 948** |
| 4. | **Amortisatsioon** |  | **-132** | **-300** | **-300** |
| 5. | **Ärikasum** |  | **17 861** | **5 040** | **4 648** |
| 6. | **Äritulud** |  | 0 | 0 | 0 |
| 7. | **Ärikulud kokku** |  | **-220** | **-3520** | **-3120** |
| 8. | **Finantstulud** |  | **0** | 0 | 0 |
| 9. | **Finantskulud kokku** |  | **-76** | **-150** | **-150** |
| 10. | **TEGEVUSTULEM** |  | **17 565** | **1 520** | **1 528** |

**Otsustati** võtta informatsioon teadmiseks ja tegevjuhil täpsustada eelarve täitmise prognoos aasta lõpuni ning järgmise aasta eelarve kava 12.novembri juhatuse koosolekuks.

**4.    Liikmeskonna suurendamine**

Krister Peetmaa pakkus välja kutsuda ESB Service Group OÜ EETELi liikmeks ja lubas nendega suhelda.

**Otsustati** nõustuda ESB Service Group OÜ EETELI liikmeks kutsumisega.

**5.    EETELi sügispäeva korraldamine ja konverentside teemade valik**

Tegevjuht andis ülevaate ettevalmistustest korraldada EETELi sügispäev 21.novembril 2019 Järvamaa Kutsehariduskeskuses Säreveres. Ennelõunal algusega kell 10.30 toimub konverents ja pärastlõunal algusega kell 13.30 toimub üldkoosolek, kus liikmetele antakse ülevaade EETELi senisest tegevusest ja strateegia kavast ning kinnitatakse 2020.aasta eelarve. Konverentsi teemad täpsustuvad järgmisest valikust:

* Ülevaade Järvamaa Kutsehariduskeskuse tegevusest, sh elektrike ja automaatikute koolitamisest- direktor Rein Oselin, juhtõpetaja Ivar Kohjus või Margus Sild?
* Baltimaade elektrivõrkude sünkroniseerimine EL ühtse energiasüsteemiga ja Baltimaade elektrivõrgu varustuskindluse kujundamine - Kalle Kilk või… Eleringist?
* Elektritarbijate kõrgendatud varustuskindluse tagamine - Mart Makus või…Elektrilevist?
* Päikeseelektri tootmisseadmete ohutusnõuetele vastav projekteerimine, ehitamine ja ühendamine elektrivõrguga – Alvin Tarkmees Elektrilevist või Andres Meesak Eesti Päikeseelektri Assotsiatsioonist?

**Otsustati** üldkoosoleku päevakord ja konverentsi teemad kooskõlastada ja tegevjuhil täpsustada enne liikmetele kutse välja saatmist.

**6. Arendusnõuniku leidmine ja palkamine**

Tegevjuht teatas, et SA Eesti Teadusagentuur on otsustanud EETELile anda võimaluse kahe aasta ise lisaks 15%, kasutada kuni 100 tuhat eurot, palgates arendusnõuniku liidu liikmete huvides:

* Arendusnõunikon erialaliidu struktuuris töötav isik. Ametikoha paiknemine erialaliidu struktuuris ning ametikoha õigused peavad olema vastavuses ametikohale pandud ülesannetega.
* Ametikoha eesmärk: Erialaliidu ja selle liikmete teadus- ja arendustegevuse ning innovatsiooni alase võimekuse ja teadlikkuse tõstmine.
* Ametikoha peamised ülesanded:
* Erialaliidu ja selle liikmete teadus- ja arendustegevuse (edaspidi *TA)* vajaduse kaardistamine keskpikas perspektiivis (3–5 aastat) ning pikas perspektiivis (üle viie aasta);
* Erialaliidu nõustamine teadus-ja arendustegevust puudutavates küsimustes, sh valdkonna ettevõtete TA tegevuse koordineerimine ning sisendi andmine valdkondlike strateegiate koostamiseks, koolituste ja seminaride korraldamine, ettevõtete TA vajaduste väljaselgitamine, TA mahukate lahenduste otsimise koordineerimine, teavitamine valdkonnas tehtud uuringutest, koostöö arendamine TA asutustega;
* Sektorite ülese ja rahvusvahelise koostöö korraldamine, sh valdkonna esindamine rahvusvahelistes TA algatustes (Horizon Europe, Digital Europe, InvestEU); osalemine valdkondade üleste seminaride korraldamisel, valdkonna rahvusvaheliste ja siseriiklike TA koostöövõimaluste kaardistamine ja vahendamine;
* Valdkonna ettevõtete toetamine TA tegevuste elluviimisel, sh ettevõtjate teadlikkuse tõstmine olemasolevatest rahastusmeetmetest ja ettevõtete nõustamine.
* Ametikohal töötamiseks vajalik kvalifikatsioon

Arendusnõunikule esitatavad soovituslikud nõuded:

* + - valdkondliku TA kogemuse ja vastava koostöövõrgustiku olemasolu;
    - teaduskraadi olemasolu;
    - valdkonna ettevõtete tundmine;
    - TA rahastamisvõimaluste tundmine;
    - projektijuhtimise alased oskused;
    - hea eesti ja inglise keele oskus nii kõnes kui kirjas.

**Otsustati** täpsustada arendusnõuniku leidmise ja tööle võtmise tingimusi ja uurida liikmetelt nende võimalikke eesmärke arendusnõuniku tööle rakendamiseks.

Järgmine juhatuse koosolek toimub **12. novembril 2019 kell 14-17** Tehnopoli nõupidamiste ruumis **Jupiter**.

Koosoleku juhataja Kristo Reinhold

Protokollija Märt Viileberg